|  |  |  |
| --- | --- | --- |
| **2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS PRIEMONĖS NR. 04.1.1-LVPA-K-112 „BIOKURĄ NAUDOJANČIŲ ŠILUMOS GAMYBOS ĮRENGINIŲ KEITIMAS“ PROJEKTŲ FINANSAVIMO SĄLYGŲ APRAŠO NR. 1 DERINIMO PAŽYMA** | | |
| **Eil. Nr.** | **Pastabos, pasiūlymai** | **Žyma apie pastabas ir pasiūlymus, į kuriuos nebuvo atsižvelgta, atsižvelgta iš dalies arba atsižvelgta** |
| **Lietuvos Respublikos konkurencijos tarybos 2017 m. rugpjūčio 10 d. raštas Nr. (9.8-35)6V-1907** | | |
| 1. | Pagal 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumas ir atsinaujinančių išteklių energijos gamybos ir naudojimo skatimas“ 04.1.1-LVPA-K-112 priemonės „Biokurą naudojančių šilumos gamybos įrenginių keitimas“ projektų finansavimo sąlygų aprašo Nr. 1 projektą (toliau – Aprašo projektas, Aprašas, PFSA) valstybės pagalba teikiama vadovaujantis 2014 m. birželio 17 d. Komisijos reglamento (ES) Nr. 651/2014, kuriuo tam tikrų pagalba skelbiama suderinama su vidaus rinka, taikant Sutarties 107 ir 108 (OL 2013 L 347, p. 281) straipsnius (toliau – Reglamentas), 41 straipsniu, numatančiu investicinės pagalbos atsinaujinančių išteklių energijos gamybai skatinti finansavimą, tačiau Aprašo projekto 4 punkte nurodytą, kad „Investicinė pagalba suprantama taip, kaip ji apibrėžta Reglamento 46 straipsnyje“. Lietuvos Respublikos konkurencijos taryba atkreipia dėmesį, kad investicinė pagalba turėtų būti suprantama, kaip ji apibrėžta Reglamento 41 straipsnyje ir siūlo atitinkamai patikslinti Aprašo projektą. | **Atsižvelgta.**  Neatitikimas pataisytas.  „Investicinė pagalba suprantama taip, kaip apibrėžta Bendrojo bendrosios išimties reglamento ~~46~~ **41** straipsnyje.“ |
| 2. | Siūloma Aprašo projektą papildyti skelbimo ir informavimo reikalavimo įgyvendinimo nuostata. | **Atsižvelgta.**  Punktas pakoreguotas atitinkamai:  „Įgyvendinančioji institucija paraiškos vertinimo metu patikrina pareiškėjo teisę gauti valstybės pagalbą pagal Bendrąjį bendrosios išimties reglamentą. Priėmusi sprendimą finansuoti projektą, Ministerija per 5 darbo dienas registruoja suteiktos valstybės pagalbos sumą Suteiktos valstybės pagalbos ir nereikšmingos (de minimis) pagalbos registre. **Tais atvejais, kai vienam pagalbos gavėjui vienu sprendimu skiriama pagalbos suma viršija Bendrojo bendrosios išimties reglamento 9 straipsnio 1 dalies c punkte nustatytas ribas, priėmusi sprendimą finansuoti projektą, Ministerija per šešis mėnesius nuo pagalbos suteikimo dienos pateikia informaciją apie skirtą pagalbą per Europos Komisijos Valstybės pagalbos skaidrumo modulį.**“ |
| **Lietuvos Respublikos aplinkos ministerijos 2018 m. rugpjūčio 11 d. raštas Nr. (10-4)-D8-5606** | | |
| 3. | Atkreipiamas dėmesys, kad naujiems kietąjį biokurą naudojantiems įrenginiams (įrenginiams, kurie pradės veikti 2018 m. gruodžio 20 d. arba vėliau, taip pat įrenginiams, kuriam leidimai išduoti po 2017  m. gruodžio 19 d.) turėtų būti taikomos griežtesnės ribinės teršalų emisijos vertės (kurių į aplinkos orą išmetamas teršalų kiekis neviršija 2015 m. lapkričio 25 d. Europos Parlamento ir Tarybos direktyvoje (ES) 2015/2193 dėl tam tikrų teršalų, išmetamų į orą iš vidutinio dydžio kurą deginančių įrenginių (toliau–Teršalų direktyva). Į nacionalinę teisę Teršalų direktyvos (išmetamų teršalų iš vidutinių kurą deginančių įrenginių normas) nuostatas ketinama perkelti kuo greičiau, bet ne vėliau kaip gruodžio 19 d. | **Komentaras.**  Projekto vykdytojai, prieš pradėdami eksploatuoti kurą deginantį įrenginį, pagal Lietuvos Respublikos aplinkos apsaugos įstatymo 19 straipsnį, privalės gauti taršos leidimą. Gavus leidimą, ūkinė veikla galės būti pradėta vykdyti tik pagal taršos leidime nustatytas sąlygas ir neviršijant aplinkos apsaugos normatyvų, pagal tuo metu galiojančius teisės aktus. Aplinkos ministerijai neperkėlus Teršalų direktyvos nuostatų į nacionalinę teisę, projektų finansavimo sąlygų sąlygose griežtesnių reikalavimų nėra galimybės įtraukti. |
| **Viešosios įstaigos Lietuvos verslo paramos agentūros 2017 m. rugpjūčio 11 d. raštas Nr. R4-4064 (3.14)** | | |
| 4. | Siūloma patikslinti 2.1 p. „651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius (OL 2017 L 187, p. 1) **su paskutiniais pakeitimais, padarytais 2017 m. birželio 16 d. Komisijos reglamentu (ES) Nr. 2017/1084 (OL 2017 L 156, p. 1)** toliau – Bendrasis bendrosios išimties reglamentas.“ | **Atsižvelgta.**  2.1. papunktis pakoreguotas atitinkamai:  „2014 m. birželio 17 d. Komisijos reglamentą (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius (OL 2014 L 187, p. 1) **su paskutiniais pakeitimais, padarytais 2017 m. birželio 16 d. Komisijos reglamentu (ES) Nr. 2017/1084 (OL 2017 L 156, p. 1),** (toliau – Bendrasis bendrosios išimties reglamentas);“ |

|  |  |  |
| --- | --- | --- |
| 5. | Atkreipiamas dėmesys, kad iš 4 ir 11 punkto nuostatų nėra aišku, ar galima statyti naujus katilus.  PFSA 4 punkte nurodyta: „Šio aprašo tikslais biokuras suprantamas kaip kuro rūšis naujai įrengiamiems naujai įrengiamiems (iki 10 MW šiluminės galios) ir keičiamiems nusidėvėjusiems šilumos gamybos įrenginiams.<...>“.  PFSA 11 p. nurodyta: „Pagal Aprašą remiama veikla – nusidėvėjusių biokurą naudojančių šilumos gamybos įrenginių keitimas naujais (iki 10 MW šiluminės galios) centralizuoto šilumos tiekimo sistemose.“ | **Atsižvelgta.**  4 punktas pakoreguotas atitinkamai:  „Šio aprašo tikslais biokuras suprantamas kaip kuro rūšis naujai įrengiamiems (iki 10 MW šiluminės galios) **šilumos gamybos įrenginiams,** ~~ir~~ keičia~~miems~~**nt** **jais** nusidėvėjus~~iems~~**ius** šilumos gamybos įrengini~~ams~~**us, kurie turi būti išmontuojami**.“ |
| 6. | Vidutinės įmonės apibrėžimą siūloma perkelti prie labai mažos ir mažos įmonės arba sąvokas išdėstyti abėcėlės tvarka. | **Atsižvelgta.**  Labai mažos, mažos ir vidutinės įmonės apibrėžtos vienoje pastraipoje:  „Labai maža, **maža ir vidutinė įmonė** suprantama taip, kaip apibrėžta Bendrojo bendrosios išimties reglamento 1 priede.“ |
| 7. | PFSA 4 p. nuostata „Šio aprašo tikslais biokuras suprantamas kaip kuro rūšis naujai įrengiamiems (iki 10 MW šiluminės galios) ir keičiamiems nusidėvėjusiems šilumos gamybos įrenginiams“ numato galios apribojimą (iki 10 MW) naujai įrengiamiems įrenginiams, tačiau nėra numatyta galios apribojimo keičiamiems įrenginiams, tai neatitinka Aprašo projekto 11 p., nustatančio, jog „Pagal aprašą remiama veikla – nusidėvėjusių biokurą naudojančių šilumos gamybos įrenginių keitimas naujais (iki 10 MW šiluminės galios)“.  Nėra aišku, ar galios apribojimas taikomas keičiamiems įrenginiams ir apskritai, ar naujų įrenginių įrengimas yra tinkamos finansuoti išlaidos. | **Paaiškinimas.**  Galios apribojimas taikomas naujam įrenginiui, nesvarbu kokio galingumo nusidėvėjęs šilumos gamybos įrenginys keičiamas nauju, svarbu, kad naujasis šilumos gamybos įrenginys, pakeičiantis susidėvėjusį, nebūtų galingesnis nei 10 MW, nes toks apribojimas įrašytas Nacionalinės šilumos ūkio plėtros 2015–2021 metų programos, patvirtintos Lietuvos Respublikos Vyriausybės 2015 m. kovo 18 d. nutarimu Nr. 284 „Dėl Nacionalinės šilumos ūkio plėtros 2015–2021 metų programos patvirtinimo“ (toliau – Nacionalinė šilumos ūkio plėtros programa) 2 priedo 1.2.1 papunktyje, o vadovaujantis 2014–2020 metų Europos Sąjungos fondų investicijų veiksmų programos 4.1 investicinio prioriteto veiklas, finansuoti galima „Senų susidėvėjusių biokuro katilų keitimą į naujus efektyvesnius biokuro katilus centralizuotame šilumos teikimo sektoriuje“.  Tinkamų išlaidų skaičiavimas detalizuotas Aprašo 29.1 papunktyje ir 5 priede. Tinkamos finansuoti išlaidos išvardintos 43 punkte. |
| 8. | Pagal 2.9 p. „privaloma išnagrinėti vieną alternatyvą – šilumos gamybos įrenginio, naudojančio biokurą, įsigijimas ir įrengimas (Alternatyva „Naujų technologijos A įrenginių įsigijimas“), ir laisva forma pateikti priešingos padėties scenarijaus panašios aplinkai mažiau naudingos investicijos (t. y. to paties galingumo įprasto šilumos gamybos įrenginio, pavyzdžiui, dujinio vandens šildymo katilo, įsigijimas ir įrengimas, kad jis veiktų centralizuoto šilumos tiekimo sistemoje) išlaidas pagrindžiančius dokumentus“, tačiau vadovaujantis Aprašo 11 p. remiama veikla – nusidėvėjusių biokurą naudojančių šilumos gamybos įrenginių keitimas naujais, o ne iškastinį kurą naudojančių įrenginių keitimas biokurą naudojančiais įrenginiais. Ar tikrai naujo biokuro katilo įsigijimo alternatyva turėtų būti lyginama su iškastinio kuro įrenginiais, o ne su senesniais biokuro įrenginiais. | **Neatsižvelgta.**  Pasirenkant priešingos padėties scenarijų ir nurodant jį Aprašo projekte buvo atsižvelgta į Europos Komisijos išaiškinimą dėl Bendrojo bendrosios išimties reglamento 38(3), 40(4), 41(6) straipsnių ir jų dalių taikymo. Komisijos išaiškinime teigiama, kad „priešingos padėties scenarijus šiluminės elektrinės, kurios kuras yra atsinaujinantys ištekliai, galėtų būti įprastiniu kuru kūrenama šiluminė elektrinė“. Įprastiniu kuru laikytinas iškastinis kuras, konkrečiu atveju – dujos.  Europos Komisijos išaiškinimas pridedamas. |
| 9. | Siūloma 52 p. papildyti pagal aktualią PFSA formą: „Paraiška ir jos priedai pildomi lietuvių kalba“. | **Atsižvelgta.**  52 punktas pakoreguotas atitinkamai:  „Siekdamas gauti finansavimą pareiškėjas turi užpildyti paraišką, kurios iš dalies užpildyta forma (.pdf formatu) skelbiama Europos Sąjungos struktūrinių fondų svetainės www.esinvesticijos.lt skiltyje „Finansavimas“. **Paraiška ir jos priedai pildomi lietuvių kalba.** |
| 10. | Siūloma PFSA 54.2 p. patikslinti pagal aktualią PFSA pavyzdinės formos 58.2 p. redakciją. | **Atsižvelgta.**  54. 2 papunktis pakoreguotas atitinkamai:  „įgyvendinančiajai institucijai kvietime nurodytu elektroninio pašto adresu siunčiamas paraiškos originalas, pasirašytas kvalifikuotu elektroniniu parašu ~~(tik elektroninėje laikmenoje). Kai paraiška teikiama pastaruoju būdu, kartu teikiami dokumentai ir (ar) skaitmeninės pridedamų dokumentų kopijos teikiami tokiu pat būdu, kaip paraiška ar projekto sutartis, išskyrus projektų administravimo ir finansavimo taisyklių 16 punkte nustatytas išimtis~~. |
| 11. | Siūloma 56.9 (ankstesnė numeracija) p. skliausteliuose nurodyti konkrečius dokumentus | **Atsižvelgta.**  56.9 (ankstesnė numeracija), 56.10 (atnaujinta numeracija) papunktis papildytas atitinkamai:  „dokumentus, jų nuorašus arba kopijas patvirtinančius, kad pareiškėjas eksploatuoja keičiamus nusidėvėjusius biokurą naudojančius šilumos gamybos įrenginius, gaminančius šilumos energiją, kuri yra perduodama į centralizuoto šilumos tiekimo sistemą **(katilo pasas, statinio pripažinimo tinkamu naudoti aktas, sąskaitos faktūros už patiektą šilumos energiją ir (ar) kt. dokumentai);**“ |
| 12. | Siūloma patikslinti PFSA pagal aktualią PFSA formą, patvirtintą 2017 m. liepos 21 d. darbo grupės posėdžio protokolu Nr. 4 (37). | **Atsižvelgta.**   * Kadangi Aprašo projekte nurodomas veiklos lėšų rezervas, teisės aktų sąrašas papildytas atitinkamai 2.5. papunkčiu:   „2014–2020 metų Europos Sąjungos fondų investicijų veiksmų programos priedą, patvirtintą Lietuvos Respublikos Vyriausybės 2014 m. lapkričio 26 d. nutarimu Nr. 1326 „Dėl 2014–2020 metų Europos Sąjungos fondų investicijų veiksmų programos priedo patvirtinimo“;“.   * 29.1 papunktis papildytas, įrašyti investicijų projekte taikomi konkretūs socialinės-ekonominės naudos/žalos komponentai:   „Pareiškėjas iki paraiškos pateikimo turi būti parengęs investicijų projektą su sąnaudų ir naudos analizės rezultatų skaičiuokle pagal Investicijų projektų, kuriems siekiama gauti finansavimą iš Europos Sąjungos struktūrinės paramos ir / ar valstybės biudžeto lėšų, rengimo metodiką, patvirtintą viešosios įstaigos Centrinės projektų valdymo agentūros direktoriaus 2014 m. gruodžio 31 d. įsakymu Nr. 2014/8-337 (toliau – Investicijų projektų metodika). **Investicijų projekte taikomi šie socialinės-ekonominės naudos / žalos komponentai: energijos sąnaudų sumažėjimas dėl energijos šaltinio pakeitimo, anglies dioksido (kaip šiltnamio efektą sukeliančių dujų) emisijos sumažėjimas, metano (kaip šiltnamio efektą sukeliančių dujų) emisijos sumažėjimas, oro taršos padidėjimas / sumažėjimas.**<...>“.  Atkreipiame dėmesį, kad 2017 m. liepos 21 d. darbo grupės posėdžio protokolu Nr. 4 (37) patvirtinta pavyzdinė projektų finansavimo sąlygų aprašo forma, kurią tarpinės institucijos gali koreguoti taip, kad ji būtų patogesnė, aiškesnė visoms suinteresuotoms šalims. |
| **Lietuvos šilumos tiekėjų asociacijos (toliau – LŠTA) 2017m. rugpjūčio 16 d. raštas Nr. 87** | | |
| 13. | LŠTA nesutinka su nuostata, kad mažiau nei 16 metų eksploatuojamiems biokurą naudojamiems šilumos gamybos įrenginiams, vadovaujantis Aprašo projekto 2 priedo pirmojo prioritetinio projektų atrankos kriterijaus vertinimo aspektais ir paaiškinimais, balai nebus suteikiami. | **Neatsižvelgta.**  Pastaba pateikta projektų atrankos kriterijui, kurių derinimas jau įvyko ir kurie patvirtinti 2014–2020 metų Europos Sąjungos fondų investicijų veiksmų programos Stebėsenos komitete.  Pagal 2014–2020 metų Europos Sąjungos fondų investicijų veiksmų programą (toliau – Veiksmų programa) 4.1. investicinio prioriteto įgyvendinimo veikla – senų susidėvėjusių biokuro katilų keitimas į naujus ir efektyvius biokuro katilus centralizuotame šilumos teikimo sektoriuje. 16 metų nusidėvėjimo laikotarpis nustatytas pagal šiuo metu galiojančią Šilumos kainų nustatymo metodiką, patvirtintą 2009 m. liepos 8 d. Valstybinės kainų energetikos kontrolės komisijos nutarimu Nr. O3-96 (toliau – Metodika). Pažymėtina, kad šiuo metu Metodika yra vienintelė galiojanti ir taikoma.  Atkreiptinas dėmesys, kad pagal priemonę remiama veikla: nusidėvėjusių biokurą naudojančių šilumos gamybos įrenginių keitimas naujais (iki 10 MW šiluminės galios) centralizuoto šilumos tiekimo sistemose, todėl vertinimo metu balai negali būti suteikiami projektams, kurių metu būtų keičiami mažiau nei 16 metų eksploatuojami įrenginiai, nes tai prieštarautų Veiksmų programai. |
| 14. | Siūloma numatyti galimybę skirti paramą tiek katilui, tiek atskirai jo daliai (pakurai, ekonomaizeriui). | **Neatsižvelgta.**  Pagal priemonę bus remiamas nusidėvėjusių biokurą naudojančių šilumos gamybos įrenginių keitimas. Pažymėtina, kad šilumos gamybos įrenginys suprantamas kaip visas įrenginys, o ne įrenginio dalis (pvz. pakura). |
| **Uždarosios akcinės bendrovės „Litesko“ 2017 m. rugpjūčio 16 d. raštas Nr. 1.5-812** | | |
| 15. | Atkreipiamas dėmesys, kad energetikos įmonės Valstybinės kainų ir energetikos kontrolės komisijai (toliau – VKEKK) teikiamą investicijos (-ų) projektą rengia ir derina pagal VKEKK patvirtintą Energetikos įmonių investicijų vertinimo ir derinimo Valstybinėje kainų energetikos kontrolės tvarkos aprašą, kurio metodika skiriasi nuo ES finansavimui gauti rengiamo Investicijų projekto. Siekiant Aprašo nuostatų aiškumo ir nepainioti skirtingiems tikslams skirtų investicijų projektų, siūloma Aprašo projekto 56.3 punktą patikslinti taip:  „56.3 p. (...) Komisijos nutarimo dėl investicijų suderinimo nuorašą, išrašą, patvirtintą įmonės įgaliotojo asmens ar kopiją (...)“„ | **Neatsižvelgta.**  Investicinių projektų rengimo metodikos (VKEKK ir 2014–2020 ES fondų investicijų lėšomis finansuojamų projektų) skiriasi, tai yra žinoma tiek Energetikos ministerijai, tiek pareiškėjams. Patikslinančioji nuostata „apimančio projekte numatytas investicijas“ reikalinga tam, kad pareiškėjas pateiktų kopiją ar išrašą VKEKK nutarimo, kuriame atsispindi su projektu, kuriam siekiama gauti 2014-2020 ES fondų investicijų, susijusios investicijos. 56.3 papunkčio formuluotė suderinta su VKEKK, naudojama kitų Energetikos ministerijos priemonių projektų finansavimo sąlygų aprašuose. VKEKK tvirtina nutarimais tiek investicijų projektų sąrašus, tiek atskirus projektus, todėl aktualu palikti abu galimus variantus. |
| 16. | Aprašo projekte 56.3 p. siūloma atsisakyti įpareigojimo pareiškėjui VKEKK nutarimo kopiją dėl investicijų derinimo pateikti per 1 mėnesį nuo paraiškos pateikimo, kadangi investicijų derinimo VKEKK terminas nepriklauso nuo pareiškėjo. | **Neatsižvelgta.**  Daugelio prašomų su paraiška pateikti dokumentų terminai nepriklauso nuo pareiškėjo, tačiau laiku kreipiantis į už dokumentų išdavimą atsakingas institucijas, juos įmanoma pateikti kartu su paraiška, arba, kaip numatyta 56.3 punkte, per 1 mėn. nuo paraiškos pateikimo. Toks terminas suderintas su potencialiais pareiškėjais, nuostata sėkmingai taikoma kitose Energetikos ministerijos priemonėse. |
| 17. | Apraše nėra nustatyta, kokius investicijų suderinimo dokumentus turi pateikti energetikos įmonė, kuriai šilumos teikimo licenciją yra išdavusi savivaldybės institucija. | **Atsižvelgta.**  Įterptas 56.3 papunktis:  **„pareiškėjui, kuriam šilumos tiekimo licenciją yra išdavusi savivaldybė, – savivaldybės sprendimo, nurodančio, kad investicijos yra suderintos, nuorašą arba kopiją;**“. |
| 18. | Valstybės pagalba yra projektui skiriamos ES finansavimo lėšos. Todėl valstybės pagalbai nustatyti reikalavimai taikytini tik iš ES finansavimo lėšų sukurtam turtui. Atsižvelgiant į tai, Aprašo projekto 29.6 p. „projekto lėšos“ turėtų būti keičiamos į ES finansavimo lėšos“. | **Neatsižvelgta.**  29.6 papunktyje rašoma apie turto perdavimą turto savininkui, todėl susitarime svarbu numatyti visų projekto veikloms skiriamų lėšų perleidimo–perėmimo sąlygas, kad būtų užtikrintas projekto veiklų tęstinumas penkerius metus po projekto finansavimo pabaigos. |
| 19. | Siūlytina papildyti Aprašo projekto 76 p. po žodžių „Projekto vykdytojas“ įrašant Projekto vykdytojo teisių ir pareigų perėmėjas, kaip numatyta Aprašo 29.6 p “. Taip būtų iš karto aiškiai įtvirtinta, jog savivaldybių kontroliuojamos šilumos tiekimo bendrovės, projekto įgyvendinimo / poprojektiniu laikotarpiu pasibaigus šilumos ūkio valdymo perdavimo sutarčiai, privalo užtikrinti projekto investicijų tęstinumą, perimdamos projekto vykdytojo teises ir pareigas iš ūkio subjekto, kuriam buvo perduotas šilumos ūkio valdymas. | **Neatsižvelgta.**  PFSA negalima numatyti nuostatų, kurios galiotų trečiosioms šalims, nes jos neperkeliamos į projektų finansavimo administravimo sutartis, nes sutartis pasirašo tik įgyvendinančioji institucija ir pareiškėjas. Siūlyme išdėstyta tai, kas yra dviejų šalių sutartinė teisė, kuri gali būti realizuota pasirašant susitarimą tarp turto savininko ir projekto vykdytojo. |
| **Nacionalinės visuomenės sveikatos centro prie Sveikatos apsaugos ministerijos 2017 m. rugpjūčio 16 raštas Nr. 2-1218 (12.3 11)** | | |
| 20. | Siūloma 29 punktą papildyti papunkčiu taip „jei paraiškėjo planuojamai ūkinei veiklai netaikomi reikalavimai dėl planuojamos ūkinės veiklos poveikio aplinkai vertinimo, vadovaujantis Visuomenės sveikatos priežiūros įstatymo 24 straipsniu, pareiškėjas iki paraiškos pateikimo turi būti nustatęs planuojamos ūkinės veiklos sanitarinę apsaugos zoną“. Atitinkamai siūloma papildyti Aprašo 4.1.1 papunktį. | **Neatsižvelgta.**  Vadovaujantis Lietuvos Respublikos statybos įstatymo 27 straipsnio 5 dalies 10, 13 punktų nuostatomis, siekdamas gauti statybos leidimą  pareiškėjas (jo įgaliotas asmuo) turės savivaldybės administracijos direktoriui ar jo įgaliotam savivaldybės administracijos valstybės tarnautojui pateikti atsakingos institucijos sprendimą dėl planuojamos ūkinės veiklos galimybių poveikio visuomenės sveikatai vertinimo požiūriu ir sanitarinės apsaugos zonos ribų nustatymo. Prašyti šių tarpinių statybos leidimui gauti reikalingų dokumentų su paraiška nėra tikslinga, nes, vadovaujantis Aprašo projektu, pareiškėjai gali neturėti statybos leidimo ir išsiimti jį vėliau nei teikiama paraiška. Todėl parengtumo sąlygose būtų tikslinga nurodyti, kad pareiškėjai, kuriems neprivaloma atlikti poveikio aplinkai vertinimo (įskaitant poveikio aplinkai vertinimą, atliekamą po privalomos atrankos procedūros) į rašytinį paaiškinimą įtrauktų ir informaciją dėl planuojamos ūkinės veiklos poveikio visuomenės sveikatai vertinimo atlikimo ir dėl sanitarinių zonų ribų nustatymo ir įrašymo į Nekilnojamos turto kadastrą ir Nekilnojamojo turto registrą.  29.3 papunktis pakoreguotas atitinkamai:  „**jei vadovaujantis Planuojamos ūkinės veiklos poveikio aplinkai vertinimo įstatymu, poveikio aplinkai vertinimo (įskaitant poveikio aplinkai vertinimą, atliekamą po privalomos atrankos procedūros)** atlikti neprivaloma ~~jei pareiškėjo planuojamai ūkinei veiklai netaikomi reikalavimai dėl planuojamos ūkinės veiklos poveikio aplinkai vertinimo~~, pareiškėjas iki paraiškos pateikimo turi būti parengęs rašytinį paaiškinimą dėl jo planuojamos ūkinės veiklos poveikio aplinkai**; į paaiškinimą turi būti įtraukta informacija dėl planuojamos ūkinis veiklos poveikio visuomenės sveikatai vertinimo ataskaitos (toliau – ataskaita) parengimo ir Nacionalinio visuomenės sveikatos centro prie Sveikatos apsaugos ministerijos sprendimo dėl ataskaitos ir dėl planuojamos ūkinės veiklos galimybių pagal Lietuvos Respublikos sveikatos apsaugos ministro 2011 m. gegužės 13 d. įsakymą Nr. V-474 „Dėl Lietuvos Respublikos planuojamos veiklos poveikio aplinkai vertinimo įstatyme numatytų poveikio visuomenės sveikatai vertinimo atlikimo atvejų nustatymo ir tvarkos aprašo patvirtinimo ir įgaliojimų suteikimo ir dėl sanitarinių ribų nustatymo pagal Lietuvos Respublikos sveikatos apsaugos ministro 2004 m. rugpjūčio 19 d. įsakymą Nr. V-586 „Dėl sanitarinės apsaugos zonų ribų nustatymo ir režimo taisyklių patvirtinimo“ ir įrašymo į Nekilnojamojo turto kadastrą ir Nekilnojamojo turto registrą, vadovaujantis Lietuvos Respublikos žemės įstatymo ir Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos Nekilnojamojo turto kadastro nuostatų patvirtinimo**;“ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_